Video: Skip bots teen hawe, toeristebootFoto: (AP Photo/Luca Bruno) ŉ Passasierskip het Sondagoggend in ŉ besige kanaal in Venesië teen en ŉ toeristeboot en die hawe gebots. Minstens vier mense is beseer en daar word opnuut gevra dat daar ŉ beperking geplaas word op passasierskepe in die gewilde toeristestad. Die botsing het in die Giudecca-kanaal, ŉ groot deurgang wat lei na die St. Marks-plein, plaasgevind. Die passasierskip, die MSC Opera, kon vir een of ander rede nie tot stilstand kom nie en het hard alarm gemaak voordat dit teen ŉ boot en die hawehoof gebots het. Vier vroue, tussen 67 en 72 jaar oud, is beseer toe hulle geval of probeer weghardloop het toe die passasierskip teen die boot gebots het. Volgens MSC Cruises was die MSC Opera op pad om te anker by ŉ passasiers erminaal in Venesië toe dit meganiese probleme ondervind het. Twee sleepbote wat die passasierskip begelei het, het die passasierskip tot ŉ stilstand probeer bring maar sonder sukses. Die MSC Opera kan meer as 2 600 passasiers akkommodeer en het meer as 1 000 kajuite. Die skip het op 26 Mei van Venesië vertrek en na Kotor, Montenegro, Mykonos, Santorini en Korfu gereis voordat dit Sondag na Venesië teruggekeer het. Now this is terrifying. Venice. Cruise ship. The two don’t go together. #Venice #CruiseShip pic.twitter.com/QVoN0TNi3m — WALDEMAR JANUSZCZAK (@JANUSZCZAK) June 2, 2019